Útflutningsverðmæti eldisafurða nam rúmlega 2,9 milljörðum króna í nóvember , eða sem nemur tæpum 100 milljónum króna fyrir hvern einasta dag mánaðarins . Það er næstmesta verðmæti í einum mánuði , en hæst fór það í október , tæplega 3,1 milljarð króna . Miðað við sama tíma árið 2018 er um ríflega tvöföldun að ræða , bæði í krónum talið og erlendri mynt . Gengi krónunnar var að jafnaði um 2% sterkara í nóvember en í sama mánuði árið á undan . Þetta má sjá í tölum sem Hagstofa Íslands birti í morgun .